מיה פארו

250px|ממוזער|שמאל|פארו בסרט "תינוקה של רוזמרי" (1968)
מיה פארו (באנגלית: Mia Farrow; נולדה ב-9 בפברואר 1945) היא שחקנית קולנוע וטלוויזיה אמריקאית.

ביוגרפיה
ילדות ונעורים
נולדה בשם מריה דה לורדס וילריס-פארו (Maria de Lourdes Villiers Farrow) בלוס אנג'לס, קליפורניה שבארצות הברית, לג'ון פארו, במאי סרטים אוסטרלי, ומורין או'סאליבן, שחקנית שנודעה בעיקר בזכות תפקידה כג'יין בסדרת סרטי "טרזן".

פארו גדלה בבוורלי הילס, קליפורניה, בבית קתולי אדוק. היא תוארה על ידי משפחתה כילדה תמהונית ומלאת דמיון. כשהייתה בת שנתיים, הופיעה לראשונה בסרט תיעודי קצר, "עיסוקים לא שגרתיים" (1947). בגיל תשע היא לקתה בשיתוק ילדים (פוליו) במהלך התפרצות המחלה במחוז לוס אנג'לס. היא הוכנסה למחלקת בידוד בבית חולים למשך שלושה שבועות, ובהמשך אמרה כי החוויה "סימנה את סוף ילדותה".

בשנת 1958 עברה משפחת פארו זמנית לספרד, שם צילם אביה את הסרט "ג'ון פול ג'ונס" (1959). פארו, אז בת 13, הופיעה בסרט בתפקיד קצר. בספטמבר 1958 פארו ואחותה פרודנס נשלחו ללמוד בפנימייה המופעלת על ידי מנזר קתולי באנגליה, בזמן שאביה השלים את הפקה של הסרט "ג'ון פול ג'ונס" בלונדון. ב-28 באוקטובר, אחיה הבכור, מייקל, מת בתאונת מטוס ליד פאקוימה, קליפורניה. לאחר ההלוויה חזרה פארו לפנימייה בזמן שמשפחתה התגוררה זמנית במלון לונדון, לפני ששכרה בית בשכונת צ'לסי. אביה של פארו החל לשתות בכבדות במהלך תקופה זו. בזכרונותיה פארו כתבה על ויכוחים אלימים בין הוריה בעת ביקורים במעונם בצ'לסי.

כשפארו הייתה בת 16 היא חזרה עם משפחתה לארצות הברית והמשיכה את לימודיה במכינה קתולית בלוס אנג'לס. במהלך תקופה זו הוריה היו בקשיים כלכליים ואמה עברה להתגורר בעיר ניו יורק כדי לשחק בהפקות שונות בתיאטראות ברודוויי. אביה של פארו נשאר בקליפורניה, שם מת בשנה שלאחר מכן מהתקף לב כשהייתה בת 17. המשפחה נותרה עם מעט כסף לאחר מות אביה, מה שגרם לפארו להתחיל לעבוד כדי לפרנס את עצמה ואת אחיה. בתחילה היא מצאה עבודה כדוגמנית אופנה, לפני שהופיעה כמחליפה בהפקה בימתית בניו יורק של המחזה "חשיבותה של רצינות".

קריירת משחק
פארו התחילה לשחק בתחילת שנות ה-60. תפקידה המשמעותי הראשון היה בסרט "תותחי בטאסי" (1964) עליו זכתה בפרס גלובוס הזהב לשחקן חדש. היא זכתה לפופולריות דווקא בזכות תפקידה באופרת הסבון "Peyton Place". היא שיחקה ב-Peyton Place במשך שנתיים ופרשה מהסדרה בעקבות נישואיה לסינטרה ורצונה להתמקד בקריירה קולנועית.

בשנת 1968 השתתפה פארו בתפקיד ראשי בסרטו של הבמאי רומן פולנסקי, "תינוקה של רוזמרי", שבו גילמה אישה המשוכנעת כי התינוק שהיא נושאת ברחמה הוא בנו של השטן. מבקרי הקולנוע שיבחו את משחקה של פארו בסרט זה, גם הקהל אהב את הסרט ואת פארו בפרט.

בשנת 1972 שיחקה בסרט "העין הציבורית" (שבבריטניה נקרא: "Follow Me", ובארצות הברית: "The Public Eye") סרט רומנטי בריטי משנת בבימויו של קרול ריד, בו שיחקה יחד עם חיים טופול בתפקידים הראשיים.

בשלהי שנה זו, שיחקה בצרפתית גם בסרט הצרפתי "ד"ר פופול", קומדיה שחורה בבימויו של קלוד שברול ובכיכובו של ז'אן-פול בלמונדו.

בשנת 1974 שיחקה בסרט "גטסבי הגדול" שבוים על ידי ג'ק קלייטון, בכיכובו של רוברט רדפורד בתפקיד הראשי. את התסריט כתב פרנסיס פורד קופולה.

בשנת 1978 שיחקה בסרט הבריטי עתיר הכוכבים "מוות על הנילוס", המבוסס על ספר באותו השם משנת 1937 מאת אגתה כריסטי. הסרט צולם ברובו במצרים.

בשנות ה-80 ותחילת שנות ה-90 השתתפה פארו ב-13 סרטים של וודי אלן, שהיה אז חברה לחיים, בהם: "שושנת קהיר הסגולה" (1985), "חנה ואחיותיה" (1986), "ימי הרדיו" (1987), "ספטמבר" (1987), "פשעים ועבירות קלות" (1989), "אליס" (1990), "צללים וערפל" (1991) ו"בעלים ונשים" (1992).

פארו עבדה בתדירות נמוכה יותר בשנות התשעים, באומרה שיש לה צורך להתמסר לגידול ילדיה. עם זאת, היא הופיעה בתפקידים ראשיים בכמה סרטים, כולל הסרט "שיא האלמנות" (1994), בו כיכבה בתפקיד "מיס או'האר", הקורבן המסתורי של דמות נקמנית, מטריארכלית בכפר אירי קטן, ובקומדיה "רפסודיה למיאמי" (1995), המגלמת אם לרווקה בשנות השלושים לחייה (בגילומה של שרה ג'סיקה פרקר). לפארו היה גם תפקיד ראשי בעיבוד הקולנועי למחזה של קרייג לוקאס "Reckless", קומדיה שחורה בה גילמה אישה שבעלה שוכר רוצח שכיר נגדה.

בשנת 1997 פרסמה פארו את האוטוביוגרפיה שלה, "What Falls Away", והייתה לה הופעת קמע ששיחקה את עצמה בסרט הקומדיה הביוגרפית של הווארד סטרן, "חלקים פרטיים". לאחר מכן הופיעה בטלוויזיה בקטע קצר בסדרה "עולם הפלא של דיסני". ב-1998 הופיעה בסרט הטלוויזיה "נס בחצות", דרמטיזציה היסטורית של הצלת יהודי דנמרק שבזכותו ניצלו אלפים מביניהם, במהלך השואה. תפקידה זיכה אותה במועמדותה השביעית לגלובוס הזהב לשחקנית הטובה ביותר, בקטגוריית המיני סדרה או סרט טלוויזיה. בשנת 1999 פארו הופיע בקומדיה "בקרוב בקרוב" וגילמה את אמה ההיפית של תלמידת תיכון.

בנובמבר 1999 חזרה פארו לברודוויי כששיחקה במחזה "מי מפחד מווירג'יניה וולף?".

בשנת 2006 שיחקה בתפקיד גברת ביילוק בחידוש של סרט האימה "אות משמיים". הסרט עצמו לא זכה לקבלת פנים אוהדת במיוחד, אך מבקרי הקולנוע ציינו את עבודתה של פארו כ"עולה על הביצוע המקורי". כמו כן, ב-2006 שיחקה בסרט האנימציה של לוק בסון, "ארתור והמינימונים".

בשנת 2008 שיחקה בתפקיד המשנה בסרט הקומי "קדימה, תריץ אחורה" בכיכובו של ג'ק בלאק, של הבמאי מישל גונדרי.

ב-2011, הופיעה בסרטו של טוד סולונדז "Dark Horse".

בשנת 2022 פארו שיחקה בסדרת הנטפליקס של ראיין מרפי "הצופה".

חיים אישיים

בשנת 1966 נישאה פארו לזמר פרנק סינטרה כשהייתה בת 21 והוא בן 50. הזוג התגרש כעבור שנתיים כשסינטרה הגיש לפארו את מסמכי הגירושין מול הצוות של הסרט "תינוקה של רוזמרי".

באותה שנה (1968), כשהייתה בת 23, נסעה פארו להודו ללמוד מדיטציה טרנסצנדנטלית באשראם של מהרישי מהש יוגי ברישיקש, יחד עם הביטלס מליברפול, דונובן הסקוטי ואחותה פרודנס (שהשפיעה על כתיבת השיר Dear Prudence).

בשנת 1970 נישאה למוזיקאי היהודי אנדרה פרווין. נולדו להם שלושה ילדים והם אימצו שלושה ילדים נוספים. הזוג התגרש בשנת 1979.

בגיל 35 בשנת 1980 פארו הפכה לחברתו לחיים של הקולנוען והשחקן האמריקאי-יהודי, וודי אלן. בשנת 1987 נולד בנם המשותף סאצ'ל, וכמו-כן הם אימצו בן ובת נוספים.

ב-1992 גילתה פארו כי אלן מנהל רומן סודי עם בתה המאומצת סון-יי פרווין. פארו האשימה את אלן בפדופיליה (פרווין צעירה מאלן בכ-35 שנים) ובניצול מיני של בתם המאומצת. אירועים אלה הזכירו באופן מוזר את עלילת סרטו של אלן שיצא לאקרנים באותם ימים, "בעלים ונשים". בסרט זה מגלמים אלן ופארו זוג שיחסיהם הארוכים מתפרקים, והדמות שמגלם אלן נמשכת לסטודנטית בת 20 שלומדת אצלו.
חקירת המשטרה לא העלתה איזשהם ממצאים המאשרים את טענותיה של פארו. וודי אלן נבדק במכונת אמת ויצא דובר אמת. פארו סירבה להיבדק.

וודי אלן וסון-יי פרווין נישאו ב-1997.
מיה פארו המשיכה לדון באירועים אלה בספרה "What Falls Away: A Memoir" מ-1997 ובסדרת טלוויזיה "אלן נגד פארו" (HBO) בשנת 2021.
בתה סון-יי פרווין (שנישאה לוודי אלן) שברה שתיקה ב-2018 ובריאיון לאתר האינטרנט של "ניו יורק מגזין" טענה כי אמה המאמצת מיה פארו התעללה בה בילדותה. לדבריה נגרם עוול חמור לוודי אלן.

מחאה, התנדבות ופעילות חברתית
פארו ידועה עקב פעילותה ההתנדבותית למען ילדים החיים באזורי אסון ועזרתה למאבק במחלת הפוליו (שיתוק ילדים) ממנה ניצלה בילדות. פארו שימשה כ"שגרירה של רצון טוב" מטעם ארגון יוניצ"ף של האו"ם. באוקטובר 2009, ביקרה בישראל וברצועת עזה כשגרירה של הארגון ואמרה: "ילדים משני צדי הגבול סובלים ולא חיים בצורה טובה, הם לא אחראיים לפחדים ולקולות של המלחמה שיוצרים המבוגרים".

פארו הייתה פעילה במאבק נגד רצח העם בדארפור, שהתרחש במשך שנים רבות במערבה של דרום סודאן של ימינו. כתומכת של פליטי דארפור, באוגוסט 2007, היא הציעה למסור את עצמה לידי ממשלת דארפור תמורת שחרורו של אחד המורדים. בשנת 2009, פתחה בצום הכולל שתיית מים בלבד כהבעת סולידריות עם אנשי דארפור.

מועמדויות לפרסים והוקרה 
בין המועמדויות הפרסים שקיבלה פארו היו שבע מועמדויות לגלובוס הזהב (כולל זכייה אחת), שלוש מועמדויות לפרס באפט"א לקולנוע, פרס המועצה הלאומית לביקורת ושני פרסי דוד די דונטלו. בשנת 1965 זכתה פארו בגלובוס הזהב הראשון שלה לכוכב השנה החדש על הופעתה באקדחים בבטאסי, והייתה מועמדת לגלובוס הזהב השני לשחקנית הטובה ביותר בדרמה על הופעתה בסרט התינוקת של רוזמרי (1968). לאחר מכן היא תזכה במספר מועמדויות לגלובוס הזהב על תפקידיה בסרטים של וודי אלן, כולל חנה ואחיותיה (1987) ואליס (1990).

בשנת 2011 קיבלה פרס על מפעל חיים בפסטיבל הסרטים הבינלאומי בלאס פאלמס.

פילמוגרפיה ותיאטרון
שנהשםדמותהערותסרטים1959John Paul Jonesלא ידועללא קרדיט1964תותחי בטאסיקארן אריקסון1968טקס סודיסנסיתינוקה של רוזמרירוזמרי וודהאוסA Dandy in Aspicקרוליין1969ג'ון ומרימרי1971טרור עיוורשרהGoodbye, Raggedy Annברוק קוליירסרט טלוויזיה1972Dr. Popaulכריסטין דופונטהעין הציבוריתבלינדה1974גטסבי הגדולדייזי ביוקנן1976פיטר פןפיטר פן1977Full Circleג'וליה לופטינגידוע גם בתור The Haunting of Julia1978A Weddingאליזבת 'באפי' ברנרAvalancheקרוליין ברייסמוות על הנילוסז'קלין דה בלפורט1979Hurricaneשרלוט ברוקנר1982קומדיה סקסית של ליל קיץאריאל וויימות'החדקרן האחרוןחד קרן/ליידי אמלתיאהקריינותהגפרור השביעישרהקריינות; ידוע גם בתור Sarah The Seventh Match and Sarah and the Squirrels1983זליגד"ר יודורה נסביט פלטשר1984דני רוז האיש מברודווייטינה ויטאלהסופרגירלאלורה אין-זה1985שושנת קהיר הסגולהססיליה1986חנה ואחיותיהחנה1987ימי הרדיוסאלי ווייטספטמברליין1988אישה אחרתהופ1989סיפורי ניו יורקליסהפשעים ועבירות קלותהאלי ריד1990אליסאליס יאנסן טייט1991צללים וערפלאירמי1992בעלים ונשיםג'ודי רות'1994גבעת הסודותמיס קתרין או'הייר/קלנסי1995Miami Rhapsodyנינה מרקוסRecklessרייצ'ל1997פרטים אינטימייםRedux Riding hoodדוריסקריינות; סרט קצר1999Forget Me Neverדיאן מקגויןסרט טלוויזיהבקרובג'ודי הודל2001A Girl Thingבטי מקארתיסרט טלוויזיה2002The Secret Life of Zoeyמרסיה קרטרPurposeאנה סימונס2004Samantha: An American Girl Holidayסבתא אדוארדססרט טלוויזיה2006אות משמייםגברת ביילוק2007ארתור והמינימוניםדייזי סוצ'וטהאקס המיתולוגיאמיליה קובלסקי2008Roman Polanski: Wanted and Desiredקדימה, תריץ אחורהמיס פאלביץ'As We Forgiveקריינית2009ארתור: נקמתו של מלתזארדייזי סוצ'וט2010ארתור 3: מלחמת שני העולמות2011Dark Horseפיליסטלוויזיה1963The Doctorsהחברה של ג'ימיפרק: "The Stone Maiden"1964–1966פייטון פלייסאליסון מקנזי117 פרקים1990–1991Long Ago and Far Awayקרייניתפרק: "Pegasus"
פרק: "Beauty and the Beast"1998עולמו המופלא של דיסנידוריס קוסטרפרק: "Miracle at Midnight"2000–2003משמרת שלישיתמונה מיטשל5 פרקים2016דוקומנטרי עכשיו!פרק: "Mr. Runner Up: My Life as an Oscar Bridesmaid, Part 1"2022הצופהפרל ווינסלודמות ראשיתתיאטרון1963חשיבותה של רצינותססילי קארדותיאטרון שדרת מדיסון1971Jeanne d'Arc au bûcherז'אן ד'ארקאלברט הול1972Mary Roseמרי רוזתיאטרון שו1973שלוש אחיותאירינהתיאטרון גריניץ'בית ברנרדה אלבהיאן ואדלה1975The Marrying of Ann Leeteאן ליטתיאטרון אלדוויץ'1976The Zykovsפבלה טסלובנייבהIvanovסשה1979Romantic Comedyפיבי קרדוקתיאטרון אתל ברימור1996Getting Away with Murderאשתו של ד"ר ברינגתיאטרון ברודהרסט1999מי מפחד מווירג'יניה וולף?האניתיאטרון מג'סטיק2000תיאטרון אחמנסון2002The Exoneratedסאני ג'ייקובססיבוב הופעות בארצות הברית2003Fran's Bedפראןתיאטרון לונג וורף2005תיאטרון פלירייטס2014Love Lettersמליסה גרדנרתיאטרון ברוקס אטקינסון2024The Roommateשרוןתיאטרון בות'

פרסים ומועמדויות
פרסתאריךקטגוריהעבורתוצאהמקורפרס גלובוס הזהב1964הכוכבת החדשה של השנה - שחקניתתותחי בטאסי1968השחקנית הטובה ביותר - סרט דרמהתינוקה של רוזמרי1969השחקנית הטובה ביותר - סרט קומדיה או מוזיקליג'ון ומרי1984דני רוז האיש מברודוויי1985שושנת קהיר הסגולה1990אליס1999השחקנית הטובה ביותר במיני-סדרה או בסרט טלוויזיהForget Me Neverפרס טוני2025ההופעה הטובה ביותר של שחקנית ראשית במחזהThe Roommateפרס באפט"א לקולנוע1969השחקנית הטובה ביותר בתפקיד ראשיטקס סודי, תינוקה של רוזמרי וג'ון ומרי1985שושנת קהיר הסגולה1986חנה ואחיותיהפסטיבל הסרטים הבין-לאומי סן סבסטיאן1972השחקנית הטובה ביותרהעין הציבוריתפרס סאטורן1985השחקנית הטובה ביותרשושנת קהיר הסגולהפרס פטל הזהב1982השחקנית הגרועה ביותרקומדיה סקסית של ליל קיץ

לקריאה נוספת
 מיה פארו, כל מה שנמוג, מאנגלית: ירון פריד, הוצאת ידיעות אחרונות, 1998.

קישורים חיצוניים




הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:קליפורניה: שחקנים
קטגוריה:חברי הלהקה השייקספירית המלכותית
קטגוריה:שחקניות קולנוע וטלוויזיה אמריקאיות
קטגוריה:זוכי פרס גלובוס הזהב: קולנוע: כוכבת השנה
קטגוריה:אמריקאים שהופיעו ברשימת טיים 100
קטגוריה:שגרירים של רצון טוב - יוניסף
קטגוריה:אמריקאיות ממוצא אירי
קטגוריה:נפגעות פוליו
קטגוריה:סוציאליסטיות אמריקאיות
קטגוריה:סוציאליסטים אמריקאים
קטגוריה:אמריקאיות שנולדו ב-1945
קטגוריה:אמריקאים שנולדו ב-1945